Diari Oficial de la Generalitat Valenciana


Sumari del DOGV 5175, del 12-01-2006 (2005/14582)

Notificació a Carmen Molina Izquierdo de la decisió dictada en la sentència resolta en les actuacions de juí verbal de desnonament per falta de pagament número 965/2004.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5175

Data del DOGV
:   12-01-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/14604


Organisme emissor
:   Jutjat de Primera Instància Número 11 de València

Tipus de document
:   Edicte

Notificació a Carmen Molina Izquierdo de la decisió dictada en la sentència resolta en les actuacions de juí verbal de desnonament per falta de pagament número 965/2004. [2005/Q14071]
  
Procediment: assumpte civil 965/2004
  
Juí: juí verbal (desnonament per falta de pagament) 965/2004
  
Part demandant: Alt Camp, SA
  
Part demandada: María Carmen Molina Izquierdo
  
Sobre: verbals arrendataris i precaris
  
Al juí verbal número 965/2004, que es tramita en este jutjat a instàncies d'Alt Camp, SA, sobre desnonament per falta de pagament, contra María Carmen Molina Izquierdo, s'ha dictat la resolució el text de la qual, literalment, diu així:
  
«Sentència
  
València, 16 de novembre de 2005
  
Jutgessa: Isabel Tena Franco
  
Procediment: juí verbal 965/2004
  
Demandant: Alt Camp, SA
  
Procuradora: Pilar Palop Folgado
  
Lletrat: Javier Rodríguez García
  
Demandada: Camen Molina Izquierdo
  
Objecte del juí: desnonament per falta de pagament de renda i reclamació de rendes o quantitats que es deuen
  
Decisió
  
Estime la demanda formulada per Alt Camp, SA, representat per la procuradora Pilar Palop Folgado, contra Carmen Molina Izquierdo, rebel, declare resolt el contracte d'arrendament que unix les parts per falta de pagament de les rendes i quantitats que es deuen, i condemne els demandats, una vegada ferma esta sentència, a deixar lliure, vàcua i a disposició de l'actora la finca urbana arrendada situada a València, avinguda del Port, número 175-18, amb l'advertència de llançament, si no ho fan, i a pagar a l'actor la suma de 7.382,14 euros en concepte de rendes; amb expressa condemna en costes a la part demandada.
  
Contra la present resolució s'hi pot interposar un recurs d'apel·lació, que cal preparar en el termini de cinc dies des de la notificació de la present, sent-ne un requisit indispensable per a admetre'l a tràmit acreditar tindre pagades les rendes vençudes i les que d'acord amb el contracte haja de pagar de bestreta.
  
Esta és la meua sentència, jutjat en esta instància, que pronuncie, mane i firme. Rubricats».
  
Atés el desconeixement de l'actual domicili o residència de la part demandada, mitjançant la provisió de 12 de desembre de 2005, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de la sentència dictada en les presents actuacions a la demandada, Carmen Molina Izquierdo, en rebel·lia i parador ignorat.